Toshkentdagi «Ilhom» teatri asoschisining qotili vaqtincha Tojikistonga topshirildi

O‘zbekiston Bosh prokuraturasi Tojikiston Bosh prokuraturasi so‘rovi bo‘yicha mahkum Yoqub Axrorovich G‘afurovni (Tojikiston fuqarosi, 1973 yilda tug‘ilgan) qo‘shni davlatning vakolatli organlari qo‘liga topshirdi. Bu haqda O‘zbekiston Bosh prokuraturasi matbuot xizmati «Gazeta.uz"ga ma’lum qildi.
19 yanvar kuni O‘zbekiston Bosh prokuraturasi tojik tomonining so‘rovini qanoatlantirdi va 12 fevral kuni mahkum Yoqub Axrorovni tegishli qonun va xalqaro hujjatlar talablari asosida Tojikistonning uni keyinchalik jazoni davom ettirishi uchun O‘zbekistonga qaytarish to‘g‘risidagi kafolati ostida qo‘shni davlatning vakolatli organlariga vaqtinchalikka topshirdi.
Shunday qilib, Yoqub G‘afurov 1999 yilda Tojikiston hududida qo‘shni davlat Jinoyat kodeksining 104- modda 2-qism «a», «b», «g», «ye» bandlari (qasddan ikki va undan ortiq shaxsni o‘ldirish), 195-modda «b» bandi (noqonuniy ravishda o‘q otar qurollarini saqlash), 237-modda (bezorilik) va 328-moddaning 2-qismida (hokimiyat vakiliga nisbatan zo‘ravonlik) ko‘rsatilgan jinoyatlarni sodir etganligi uchun jinoiy javobgarlikka tortish maqsadida Tojikistonga vaqtinchalik topshirildi.
2010 yil 17 fevral kuni jinoyat ishlari bo‘yicha Toshkent shahar sudi Yoqub G‘afurovni quyidagi jinoyatlarni sodir etganlikda aybdor deb topib, 20 yil muddatga ozodlikdan mahrum etgan edi:
Jumladan, Yoqub G‘afurov sheriklari Alisher Sattorov va Qahramon Po‘latov bilan «Ilhom» teatri asoschisi Mark Vaylning o‘limida aybdor deb topilgan.

Mark Vayl 2007 yil 6 sentyabrda o‘ldirilgan. Unga uyining pod’eztida hujum qilingan. Og‘ir tan jarohatlarini olgan 55 yoshli Mark Vayl shifoxonada vafot etgan.